**INSCRICIÓN CONCILIA VERÁN 2020**

Ábrese o prazo de inscrición nas Actividades do Campamento Verán 2020 que organiza o Concello do Pereiro de Aguiar para todas aquelas familias que non se acolleron a axuda do bono coidado extraordinario para a infancia.

Vai dirixido a nenos e nenas de 3 a 12 anos (xa escolarizados no curso 2019/20

A inscrición poderase realizar presencialmente (pedindo cita con anterioridade) ou a través da sede electrónica dende o día 19 de xuño a partir das 9.00h e ata o día 24 de xuño ás 24.00h. Deberase cubrir unha solicitude por cada fillo ou filla.

As actividades desenvolveranse de luns a venres en horario continuado de 7:30 a 14:30h.

As prazas para a participación no Programa serán outorgadas tendo en conta a situación socioeconómica de cada familia, unha vez pechado o prazo de inscrición, comunicarase a admisión na páxina web do Concello [www.concellopereiro.com](http://www.concellopereiro.com) e no blog da Aula Pirata (piratasdaauladabaixo.blogspot.com)

Requisitos imprescindibles, que:

* Os proxenitores se atopen en situación de **incompatibiliadade horaria e imposibilidade de teletraballar**
* O proxenitor solicitante e o/a neno/a estean **empadroados/as** no Concello do Pereiro de Aguiar

**DOCUMENTACIÓN A ENTREGAR**

1. Solicitude cumprimentada e asinada (poderán descargala da páxina web do concello ou do blog da aula pirata)
2. Copia do DNI do/a solicitante
3. Declaración responsable na que as familias deberán indicar que, durante os 14 días previos á inscrición nas actividades, o menor non tivo tose, febre, cansazo ou falta de aire, nin estivo en contacto con persoas con dita sintomatoloxía.
4. Copia da tarxeta sanitaria do participante.
5. Certificado/s de empresa, no/s que figure o horario laboral dos dous proxenitores e na que conste expresamente a imposibilidade de acollerse ao teletraballo.
6. Declaración IRPF do ano 2018, ou certificado de non tela presentada (negativo de facenda).
7. Vida laboral (ou outra documentación acreditativa da situación en activo, ou similar ) de ambos proxenitores.
	1. Os Autónomos: Recibo do último mes de pagamento da cota da Seguridade Social na que figure como autónomo.

**Debido a actual situación, o número de prazas será limitado. O acceso as mesmas será por rigorosa orde tendo en conta o nivel de renda (IRPF 2018).**

Publicación das listas o 29 de Xuño.